Columbia hadde tilsynelatende lave forventninger til og iverksatte ingen stor reklamekampanje for å markedsføre den. Filmen ble forhåndsvist på Colorado Theater i Pasadena 28. januar 1934. hadde premiere på Radio City Music Hall i New York 23. februar samme året, der den tjente inn 90 000 dollar den første uken. Da billettsalget sank den neste uken, ble filmen tatt av plakaten. Filmen oppnådde ikke mer enn moderate billettinntekter i noen av de store amerikanske byene, men ble svært populær i småbyene, der den enkle romansen ble godt mottatt av folk som ikke var omgitt av luksus. tjente én million dollar på utleie til kinoene og sørget for at Columbia hadde den høyeste inntjeningen siden 1929. Filmen ble den femte mest innbringende i 1934.